Document ID: 32003D0073

Komisijas Lēmums
(2003. gada 30. janvāris),
ar ko groza Lēmumu 97/468/EK attiecībā uz Igaunijas un Namībijas uzņēmumu iekļaušanu to trešo valstu uzņēmumu pagaidu sarakstos, no kuriem dalībvalstis atļauj savvaļas dzīvnieku gaļas ievedumus
(izziņots ar dokumenta numuru C(2003) 333)
(Dokuments attiecas uz EEZ)
(2003/73/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1995. gada 22. jūnija Lēmumu 95/408/EK par pārejas posma nosacījumiem trešo valstu uzņēmumu pagaidu sarakstu sastādīšanai, no kuriem dalībvalstis var ievest konkrētus dzīvnieku valsts produktus, zvejniecības produktus vai dzīvas gliemenes [1], kurā jaunākie grozījumi izdarīti ar Lēmumu 2001/4/EK [2], un jo īpaši tā 2. panta 1. un 4. punktu,
tā kā:
(1) Pagaidu saraksti, kuros norādīti trešo valstu uzņēmumi, kas ražo savvaļas dzīvnieku gaļu, ir izstrādāti Komisijas Lēmumā 97/468/EK [3], kurā jaunākie grozījumi izdarīti ar Lēmumu 2002/672/EK [4].
(2) Igaunija un Namībija ir nosūtījušas tādu uzņēmumu sarakstus, kas ražo savvaļas dzīvnieku gaļu, par kuriem kompetentās iestādes apliecina, ka tie atbilst Kopienas noteikumiem.
(3) Vēl nav veiktas pārbaudes uz vietas, tāpēc ievedumiem no šādiem uzņēmumiem nevar piemērot samazinātas fiziskās pārbaudes saskaņā ar Lēmuma 95/408/EK 2. panta 4. punktu.
(4) Tādēļ attiecīgi jāgroza Lēmums 97/468/EK.
(5) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Lēmuma 97/468/EK pielikumu groza saskaņā ar šī lēmuma pielikumu.
2. pants
Šo lēmumu piemēro no 2003. gada 4. februāra.
3. pants
Šis lēmums ir adresēts dalībvalstīm.
Briselē, 2003. gada 30. janvārī

Labels: 17
5
0
3
6
18